Mikatara
Mikatara (angl. Meekatharra) – miestelis vakarų Australijoje, Vakarų Australijos valstijoje. Įsikūręs 764 km į šiaurės rytus nuo Perto, 538 km nuo Džeraldtono. Yra nedidelis oro uostas, geležinkelio atšaka iš Malevos (nebenaudojama), praeina Perto–Port Hedlando plentas. Vystoma gyvulininkystė (avių, galvijų auginimas). 2016 m. 34 % Mikataros gyventojų buvo aborigenų kilmės.